6

 REGLER FOR HTM / FREESTYLE 2023

Konkurrenceregler

Heelwork to Music

***Al indlæring og træning af hunden skal tage udgangspunkt i viden om hundens naturlige adfærd og skal baseres på***

***”hundevenlige” metoder og teknikker, f.eks. positiv motivation og forstærkning af ønsket adfærd. Hunden skal altid håndteres og trænes på en måde, som sikrer, at dens fysiologiske, adfærdsmæssige og sundhedsmæssige behov tilgodeses. Straf og irettesættelse kan ikke benyttes under indlæring og kan derfor aldrig forme en hunds opførsel i positiv retning.***

***DKK´s etiske anbefalinger for håndtering og træning af hunde.***

Indhold

[Generelle regler 4](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994415)

[Disciplinerne 4](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994416)

[Heelwork to Music (HTM) 4](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994417)

[De 10 positioner i HTM 4](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994418)

[Freestyle 5](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994419)

[Oprykning i de officielle klasser 5](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994420)

[Øvrige klasser 6](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994421)

[Seniorklassen 6](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994422)

[Sandkasseklassen 6](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994423)

[Begynderklasse 6](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994424)

[Træningsklasse 7](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994425)

[6+ 7](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994426)

[Tidsgrænser 7](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994427)

[Bedømmelse 7](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994428)

[Dommere 7](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994429)

[Pointgivning 8](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994430)

[Bedømmelseskriterier 8](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994431)

[Udførelse og præcision (max. 9 points): 8](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994432)

[Indhold og sværhedsgrad (max. 9 points): 9](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994433)

[Musik og fortolkning (max. 9 points): 9](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994434)

[Sikkerhed og trivsel (max. 3 points): 9](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994435)

[I tilfælde af pointlighed 9](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994436)

[Heelwork to Music 9](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994437)

[Freestyle 10](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994438)

[Certifikater og Championater 10](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994439)

[Øvrige titler 10](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994440)

[Årets Hund i Dansk Kennel Klub 11](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994441)

[Landsholdet 11](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994442)

[Konkurrenceregler 12](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994443)

[Arrangørens forberedelse 12](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994444)

[Regler for ekvipagen 13](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994445)

[Rekvisitter 13](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994446)

[Tæver i løbetid 14](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994447)

[Musik 14](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994448)

[Diskvalifikation 14](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994449)

[Særlige disciplinære konsekvenser 15](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994450)

[Andre fejl 15](file:///C%3A%5CUsers%5CHaMa%5CAppData%5CLocal%5CMicrosoft%5CWindows%5CINetCache%5CContent.Outlook%5C14ZZQPEC%5CDKK%20generelle%20HTM%20regler%202023.docx#_Toc85994451)

# Generelle regler

* Hunde skal være vaccineret og forsikret i henhold til DKKs generelle bestemmelser for udstillinger og prøver i Danmark.
* Deltagende hunde skal være mindst 12 mdr. gamle på konkurrencedagen. Eneste undtagelse fra denne regel er sandkasseklassen. Øvrige officielle eller uofficielle klasser kan ikke være en undtagelse fra denne regel.
* For at starte ved officielle konkurrencer kræves en HTM resultatbog. Bogen købes hos DKK, og alle opnåede point og certifikater føres ind i bogen ved konkurrencerne.
* En hund kan stille op i en officiel Freestyle klasse, en officiel HTM (Heelwork to Music) klasse samt en færdighedsprøve pr. konkurrence – den skal stille op i den/de klasse/r den er kvalificeret til. Desuden kan hunden stille op i uofficielle klasser, dog max. 4 klasser i alt pr. konkurrencer eller 5 klasser pr. dag ved dobbeltkonkurrencer.
* Danskejede hunde dokumenterer, hvilken klasse de er kvalificerede til, via deres HTM resultatbog.
* Udenlandsk ejede hunde dokumenterer, hvilken klasse de er kvalificerede til, via et brev fra deres nationale Kennel Klub eller Freestyle Organisation eller tilsvarende dokumentation.

# Disciplinerne

## Heelwork to Music (HTM)

* Heelwork to Music betyder, direkte oversat, ”Fri ved fod til musik”. Programmet skal derfor indeholde mindst 75% fri ved fod.
* I HTM-klasserne bidrager freestyle ikke til opnåelse af points for sværhedsgrad.
* Hunden må på intet tidspunkt være mere end 2 m. fra føreren. De 2 meter regnes fra det punkt på hunden og det punkt på handleren, der er tættest på hinanden.

### De 10 positioner i HTM

* 1. Hunden går på handlerens venstre side med højre skulder ud for handlerens venstre ben. Hunden er parallel med handleren og ligeudrettet. Hund og handler har ansigtet vendt i samme retning.
	2. Hunden går foran handleren med højre side mod handleren og højre skulder ud for handlerens højre ben. Hunden er ligeudrettet og parallel med handleren. Det accepteres, hvis hundens skulder er en lille smule længere tilbage end det kræves for at have direkte kontakt mellem hundens skulder og handlerens ben, således at hunden kan have sine fødder mellem handlerens fødder, så hund og handler ikke går i vejen for hinanden.
	3. Hunden går på handlerens højre side med højre skulder ud for handlerens højre ben. Hunden er parallel med handleren og ligeudrettet. Hund og handler har ansigtet vendt i hver sin retning.
	4. Hunden går bagved handleren med højre side mod handleren og højre skulder ud for handlerens venstre ben. Hunden er ligeudrettet og parallel med handleren. Det accepteres, hvis hundens skulder er en lille smule længere tilbage end det kræves for at have direkte kontakt mellem hundens skulder og handlerens ben, således at positionen matcher positionen beskrevet i punkt 2.
	5. Hunden går på handlerens højre side med venstre skulder ud for handlerens højre ben. Hunden er parallel med handleren og ligeudrettet. Hund og handler har ansigtet vendt i samme retning.
	6. Hunden går foran handleren med venstre side mod handleren og venstre skulder ud for handlerens venstre ben. Hunden er ligeudrettet og parallel med handleren. Det accepteres, hvis hundens skulder er en lille smule længere tilbage end det kræves for at have direkte kontakt mellem hundens skulder og handlerens ben, således at hunden kan have sine fødder mellem handlerens fødder, så hund og handler ikke går i vejen for hinanden.
	7. Hunden går på handlerens venstre side med venstre skulder ud for handlerens venstre ben. Hunden er parallel med handleren og ligeudrettet. Hund og handler har ansigtet vendt i hver sin retning.
	8. Hunden går bagved handleren med venstre side mod handleren og venstre skulder ud for handlerens højre ben. Hunden er ligeudrettet og parallel med handleren. Det accepteres, hvis hundens skulder er en lille smule længere tilbage end det kræves for at have direkte kontakt mellem hundens skulder og handlerens ben, således at positionen matcher positionen beskrevet i punkt 6.
	9. Hunden går mellem handlerens ben med skulderen ud for handlerens ben. Hunden er ligeudrettet og parallel med handleren. Hund og handler har ansigtet i samme retning.
	10. Hunden går mellem handlerens ben med skulderen ud for handlerens ben. Hunden er ligeudrettet og parallel med handleren. Hund og handler har ansigtet i hver sin retning.

## Freestyle

* Det regnes som freestyle, når hunden arbejder og ikke er i en HTM position.
* Mængden af fri ved fod i et freestyle program må ikke overskride 25%
* I freestyleklasserne bidrager heelwork ikke til opnåelse af points for sværhedsgrad.

# Oprykning i de officielle klasser

* Klasse 1 er begynderklassen, klasse 2 den mellemste klasse og klasse 3 den sværeste klasse, hvor Championat kan opnås.
* Alle hunde starter deres officielle konkurrencer i kl. 1.
* Q points kan kun opnås i de officielle HTM og Freestyle klasser 1 – 2.
* For at stille op i kl. 2 skal hunden samle mindst 12 Q points i kl. 1.
* For at stille op i kl. 3 skal hunden samle mindst 12 Q points i kl. 2.
* Når en hund først en gang har bestået et program i en klasse, kan den ikke længere rykke ned og stille op i en lavere klasse.
* For at opnå Q points, skal hunden i sit program opnå point nok til, at programmet kan bestå. Hunde, der ikke opnår at bestå deres program, tildeles ikke Q points.
* Et program regnes som bestået, hvis ekvipagen opnår mindst 6 points i gennemsnit fra de 3 bedømmere i hver af de 3 kategorier ”*Udførelse og Præcision*”, ”*Indhold og Sværhedsgrad*” og ”*Musik og fortolkning*” og mindst 2 point i gennemsnit fra de 3 bedømmere i kategorien *”Sikkerhed og Trivsel”*
* Der gives 5 Q points for en 1. vinderplacering, 4 Q points for en 2. vinderplacering og 3 Q points for en 3. vinderplacering, forudsat at de placerede hunde har bestået. Alle øvrige beståede programmer opnår 2 Q points.
* Q points følger hunden og ikke ekvipagen.
* Når en hund har vundet HTM eller Freestyle klasse 1 fem gange, skal den rykke op i klasse 2 fra starten af næste konkurrence-år. Det vil sige, at en hund, der har vundet klasse 1 fem gange, mister retten til at stille op i denne klasse pr. første konkurrence afholdt efter 1. januar det følgende år.
* Når en hund har vundet HTM eller Freestyle klasse 2 ti gange, skal den rykke op i næste klasse 3 fra starten af næste konkurrence-år. Det vil sige, at en hund, der har vundet klasse 2 ti gange, mister retten til at stille op i denne klasse pr. første konkurrence afholdt efter 1. januar det følgende år.

# Øvrige klasser

## Seniorklassen

* *Seniorklassen skal tilbydes til alle konkurrencer og er åben for hunde på 9 år eller ældre.*
* Programmet kan være en blanding af HTM og Freestyle. Heelwork dømmes efter reglerne for HTM og Freestyle dømmes efter reglerne for Freestyle, men reglen om minimum 75% heelwork hhv. freestyle samt 2-meter-reglen bortfalder.
* Programmet dømmes af 3 dommere.
* En hund, der stiller op i seniorklassen, må ikke stille op i andre HTM eller Freestyle klasser ved samme konkurrence. Dog må hunden stille op til en færdighedsprøve.
* En hund, der deltager i seniorklassen, kan ikke udtages til landsholdet (se regler for landsholdet)

## Sandkasseklassen

* *Sandkassen skal tilbydes til alle konkurrencer og er åben for hunde på 16 uger – 12 måneder.*
* Der må belønnes med legetøj og godbidder gennem programmet, hvorfor klassen afvikles efter HTM og Freestyle kl. 1 – 3 og efter seniorklassen.
* Hunden må, men skal ikke, føres i line i ringen.
* Klassen er ikke skilt mellem HTM og Freestyle. Øvelserne kan, men skal ikke, været et mix af begge discipliner.
* Der må ikke laves spring eller øvelser, hvor hunden balancerer på to ben i denne klasse.
* Der gives ikke points i sandkassen, men skriftlig feedback fra de 3 dommere.
* Hunde under 12 måneder kan kun stille op i sandkasseklassen og ikke i andre klasser ved en konkurrence godkendt af DKK.

## Begynderklasse

* *DKK skal tilbyde begynderklassen efter nedenstående regler. Klassen er frivillig for andre konkurrence-arrangører, og disse kan desuden vælge, om reglerne i givet fald skal være anderledes.*
* Hunde, der endnu ikke er berettiget til at stille op i kl. 2 – dvs. hunde, der har opnået mindre end 12 Q points i klasse 1 – kan stille op i begynderklassen, hvor godbidder og legetøj i ringen er tilladt.
* Er en hund rykket ud at klasse 1 i en disciplin (HTM eller Freestyle) er den ikke længere berettiget til at stille op i begynderklassen.
* Begynderklassen dømmes af tre dommere, men resultaterne registreres ikke på hundeweb
* En hund, der stiller op i begynderklassen, må ikke stille op i andre klasser ved samme konkurrence. Undtagelsen for denne regel er, at hunden må stille op til en færdighedsprøve, 6+ og træningsklassen.

## Træningsklasse

* *Træningsklassen skal tilbydes ved DKK konkurrencer, men er frivilligt for andre konkurrencearrangører*
* Træningsklassen er åben for alle ekvipager uanset niveau. Dog ikke for hunde tilmeldt i Senior eller sandkasseklassen.
* Man modtager ikke bedømmelser i træningsklassen.
* Træningsklassen overvåges af en dommer, der sikrer, at hund og handler overholder gældende regler.
* Træning i træningsklassen skal foregå i overensstemmelse med DKKs etiske anbefalinger for håndtering og træning af hunde. I modsat fald vil ekvipagen blive bedt om at forlade ringen.

##  6+

* *Det er op til arrangørerne af en konkurrence, om man vil tilbyde 6+. Når DKK tilbyder klassen, sker det efter nedenstående regler.*
* 6+ er åben for alle sammensætninger af grupper, par mv., der består af mere end 1 hund og 1 handler.
* Klassen er ikke skilt mellem HTM og Freestyle. Øvelserne kan, men skal ikke, været et mix af begge discipliner.
* Programmet dømmes af 3 dommere.

# Tidsgrænser

* Et kl. 1 program må max. vare 2½ minut
* Et kl. 2 program må max. vare 3½ minut
* Et kl. 3 program må max. vare 4 minutter.
* Et sandkasse program må max. vare 2½ minut.
* Et begynderprogram (begynderklassen) må max. vare 2½ minut.
* Et seniorprogram (seniorklassen) må max. vare 3 minutter.
* Et 6+ program må max. vare 4 minutter.
* Et program i træningsklassen må max. vare 4 minutter

# Bedømmelse

## Dommere

* Danske dommere skal have gennemført DKKs HTM dommeruddannelse samt DKKs basiskursus.
* Ingen dansk dommer kan dømme officielle klasser, før han/hun selv har deltaget i og bestået et program enten i HTM kl.1 eller Freestyle kl. 1 med egen hund på mindst én officiel dansk konkurrence.
* Har en dommer ikke dømt ved mindst 3 konkurrencer inden for de seneste 24 måneder, indleder HTM-udvalget en dialog om, hvad der skal til, for at pågældende kan opretholde sin autorisation.
* Udenlandske dommere skal godkendes af DKK, inden de kan dømme i Danmark, men som hovedregel skal de være autoriserede til at dømme i deres hjemland samt have konkurreret ved officielle konkurrencer i deres hjemland.
* Udenlandske dommere fra lande, der ikke har HTM som officiel disciplin, kan ikke dømme HTM (men kun Freestyle) i Danmark.
* En dommer betragtes som nyuddannet, indtil følgende kriterier er indfriet:
	+ dommeren har dømt mindst 100 ekvipager sammenlagt (uanset om de gennemfører eller bliver diskvalificeret).
	+ dommeren har dømt officielle klasser ved mindst 5 konkurrencer.
	+ dommeren har dømt hver af de officielle klasser mindst 2 gange.
* Der må kun være én nyuddannet dommer i et dommerpanel i de officielle klasser HTM og Freestyle kl. 1-3.
* En dommer kan først udpeges til førstedommer, når vedkommende har dømt kl. 3 mindst 6 gange i den disciplin (HTM eller Freestyle), som vedkommende skal være førstedommer i.
* En nyuddannet dommer kan godt dømme færdighedsprøver
* Danske dommere, der ønsker at dømme i udlandet, skal have mindst 2 års dommererfaring i Danmark, have dømt mindst 20 klasser ved mindst 5 forskellige konkurrencer, samt have skriftlig tilladelse fra DKK til at dømme i udlandet.

## Pointgivning

* Konkurrencerne dømmes af 3 dommere. Dommernes point lægges sammen og deles med 3, således at gennemsnittet af de 3 dommeres point bliver det endelige pointtal.
* Dommernes bedømmelse kan ikke appelleres.
* I tilfælde af uenighed blandt dommerne, og i tilfælde af pointlighed, der ikke kan afgøres efter reglerne, har førstedommeren det afgørende ord.
* I ethvert tvivlstilfælde er førstedommerens afgørelse endegyldig.
* Efter hver af de officielle klasser skal der sættes mindst 5 minutter af i programmet til, at dommerne kan diskutere deres bedømmelser.

## Bedømmelseskriterier

### Udførelse og præcision (max. 9 points):

* At hund og fører er opmærksomme på hinanden og lydhøre over for hinandens signaler, således at samarbejdet i programmet bliver gnidningsløst.
* At programmet udføres flydende, uden stop, fejl eller improviserede, støttende håndsignaler, at hund og fører virker sikre i programmet.
* At øvelserne udføres præcist. At ekvipagen får programmet til at se let ud
* I HTM, at hunden er balanceret og ikke læner sig op ad føreren, at den ikke har løse og flagrende positioner, samt at afstanden til føreren er ensartet i alle positioner.
* Evt. andet, der har med programmets udførelse på dagen at gøre.

### Indhold og sværhedsgrad (max. 9 points):

* At programmet passer til den disciplin, hvor det er tilmeldt (HTM eller Freestyle)
* At indholdet er passende, så programmet hverken bliver for meget eller for lidt.
* At sværhedsgraden er passende for klassen, og at programmet er varieret uden overdrevne gentagelser.
* Hundens selvstændighed, versus afhængighed af visuelle signaler (fx håndtarget i HTM, øjenkontakt i FS), indgår i vurderingen af programmets sværhedsgrad.
* At koreografien er sammensat, således at øvelserne går flydende over i hinanden uden stop
* At programmet er sammensat, så det passer til hunden og dens bevægemønster.
* Rekvisitter bliver udnyttet, og hunden skal vise, at den også kan abstrahere fra dem, når de ikke bruges.
* At pladsen i ringen udnyttes på en måde, der gør programmet interessant.
* Evt. andet, der har med programmets planlagte sværhedsgrad og tekniske kvalitet at gøre.

### Musik og fortolkning (max. 9 points):

* At skift i musikkens rytme, intensitet, tempo og fraseringer fremhæves gennem koreografien. At alle bevægelse og tricks tager udgangspunkt i musikken og den inspiration, der kan hentes fra musikken. At programmet er sammensat således, at hundens og førerens bevægelser går op i en højere helhed med musikken.
* At stemning og evt. tema i musikken fortolkes. Rolig/følelsesladet optræden til følsom musik, tempofyldt/ glædesfyldt optræden til mere tempofyldt musik. Fortæller musikken en historie, bør denne afspejles i programmet.
* At kostumet og eventuelle rekvisitter passer til musikken og temaet
* At programmet er koreograferet, så fokus rettes mod hunden. Det er ikke ejerens krumspring, der skal tiltrække opmærksomheden.
* Show quality/helhedsindtryk: at ekvipagen har udstråling og udfører et flot show, der appellerer til publikum og dommerne. At handlerens fremtræden er passende.
* Evt. andet, der har med musik og fortolkning samt det planlagte kunstneriske indtryk at gøre

### Sikkerhed og trivsel (max. 3 points):

* Programmet fremhæver hundens kvaliteter (race, personlighed, fysisk og mental formåen).
* At programmet og dets indhold ikke udsætter hund eller handler for helbredsrisiko eller skade.
* Handleren er sympatisk i sin håndtering af hunden i ringen. Intet af det, der foregår i ringen, er i modstrid med DKKs etiske anbefalinger for håndtering og træning af hunde.
* Sikkerhed og trivsel dømmes, fra ekvipagen træder ind i ringen og til ekvipagen forlader ringen igen.

## I tilfælde af pointlighed

### Heelwork to Music

* I tilfælde af pointlighed i HTM klasserne, vinder den hund, der har opnået flest point i ”Udførelse”.
* Er der stadig pointlighed, vinder den hund, der har opnået flest point i ”Sværhedsgrad”.
* Er der stadig pointlighed, beslutter førstedommeren, hvilken hund, der skal placeres bedst.

###

### Freestyle

* I tilfælde af pointlighed i Freestyle klasserne, vinder den hund, der har opnået flest point i ”Udførelse”.
* Er der stadig pointlighed, vinder den hund, der har opnået flest point i ”Musik og fortolkning”.
* Er der stadig pointlighed, beslutter førstedommeren, hvilken hund, der skal placeres bedst.

# Certifikater og Championater

* For at blive Dansk Heelwork To Music Champion eller Mester skal hunden vinde 3 Heelwork to Music certifikater.
* For at blive Dansk Freestyle Champion eller Mester skal hunden vinde 3 Freestyle certifikater.
* Certifikat gives til hunde, der opnår mindst 7 point i gennemsnit i hver af kategorierne ”Udførsel og præcision”, ”Indhold og sværhedsgrad” og ”Musik og fortolkning” og 3 points i kategorien ”Sikkerhed og trivsel” og som ikke allerede har opnået Champion- eller Mestertitlen.
* Certifikater tildeles hunden og ikke ekvipagen.
* For at opnå titlerne DKHMCH og DKFSCH skal hunden være stambogsført i DKK. Ikke stambogsførte hunde kan opnå titlerne DKHMME (Dansk Heelwork To Music Mester) eller DKFSME (Dansk Freestyle Mester) ud fra samme kriterier, som en stambogsført hunde opnår champion titlen.

For at blive Dansk Grand Champion i Heelwork To Music (GCHHM) skal hunden vinde Heelwork To Music kl. 3 ti gange med mindst 7 point i hver af kategorierne ”Udførsel og præcision”, ”Indhold og sværhedsgrad” og ”Musik og fortolkning” og mindst 3 points i kategorien ”Sikkerhed og trivsel”. For ikke stambogsførte hunde vil titlen være Grand Mester i Heelwork To Music (GMEHM)

* For at blive Dansk Grand Champion i Freestyle (GCHFS) skal hunden vinde Freestyle kl. 3 ti gange med mindst 7 point i hver af kategorierne ”Udførsel og præcision”, ”Indhold og sværhedsgrad” og ”Musik og fortolkning” og mindst 3 points i kategorien ”Sikkerhed og trivsel”.

For ikke stambogsførte hunde vil titlen være Grand Mester i Freestyle (GMEFS)

* Vinderplaceringer, der tæller til Grand Champion titlerne, registreres i resultatbogen eller dokumenteres via hundeweb.

# Øvrige titler

* Når en hund opnår mindst 12 Q points i HTM klasse 1 opnår den titlen HTM1.
* Når en hund opnår mindst 12 Q points i Freestyle klasse 1 opnår den titlen FS1.
* Når en hund opnår mindst 12 Q points i HTM klasse 2 opnår den titlen HTM2.
* Når en hund opnår mindst 12 Q points i Freestyle klasse 2 opnår den titlen FS2
* Når en hund for første gang består et program i HTM klasse 3, opnår den titlen HTM3
* Når en hund for første gang består et program i FS kl. 3, opnår den titlen FS3

# Årets Hund i Dansk Kennel Klub

Ved årets sidste DKK-konkurrence kåres hvert år Årets Hund (i klasse 3), Årets kl. 1 Hund og Årets kl. 2 Hund i henholdsvis Freestyle og HTM. Der er en præmie til Årets Hund nr. 1 – 3 i hver klasse.

Point opnås efter flg. system:

 **Klasse 1**

1. vinder 5 point
2. vinder 4 point
3. vinder 3 point
4. vinder 2 point 5 vinder 1 point

**Klasse 2**

1. vinder 5 point
2. vinder 4 point
3. vinder 3 point
4. vinder 2 point 5 vinder 1 point

**Klasse 3**

1. vinder 5 point
2. vinder 4 point
3. vinder 3 point
4. vinder 2 point 5 vinder 1 point
	* Programmerne skal være bestået for at opnå point.
	* Point gives kun på konkurrencer arrangeret af DKK.
	* Point lægges sammen for alle konkurrencer arrangeret af DKK.
	* Point samles i løbet af året og tæller kun med i den kategori (FS/HTM) og klasse, de er opnået i.
	* Ved pointlighed placeres den hund, der har opnået højeste enkeltstående pointtal (gennemsnittet af de 3 bedømmeres points) i klassen ved en af de tællende konkurrencer.
	* Årets Hund i Freestyle klasse 3 tilbydes at repræsentere Danmark ved den internationale konkurrence ved Cruft’s i England det følgende år.

# Landsholdet

* Kun hunde med DKK stamtavle, der går 3 generationer tilbage, kan udtages til at repræsenterer Danmark på landsholdet. Undtaget denne regel er OEC og EOC landsholdene.
* Landsholdet udtages som hovedregel på baggrund af 6 årlige kvalifikationskonkurrencer, der annonceres inden udgangen af november året før.
* En ekvipages 4 bedste resultater fra de 6 senest afholdte kvalifikationskonkurrencer tæller til udtagelsen. En ekvipage består af en hund og en handler. Skiftes den ene part ud, regnes det som en ny ekvipage.
* DKKs tre konkurrencer gælder altid som udtagelseskonkurrencer.
* Klubber eller foreninger, der ønsker at arrangere en af de øvrige 3 udtagelseskonkurrencer, skal søge DKK om dette senest ved udgangen af september året før. De 3 udtagelseskonkurrencer vil blive udvalgt på baggrund af:
	+ Fysisk placering (så ikke alle udtagelseskonkurrencer ligger i samme område)
	+ Ligelig fordeling mellem udendørs- og indendørskonkurrencer.
	+ Udtagelseskonkurrencerne fordeles mellem flere forskellige klubber/arrangører.
	+ Udtagelseskonkurrencerne arrangeres af foreninger, der må forventes at have godt styr på organisationen, og på områder med godt underlag og god plads til, at hunde og førere kan få fornuftig opvarmning og opholde sig sammen mellem klasserne, således at konkurrencerne med stor sandsynlighed bliver en god oplevelse for deltagerne.
	+ Arrangørerne af udtagelseskonkurrencerne forpligter sig til at indsende resultater med stambogsnavn, stambogsnummer, points samt godkendt/ikke godkendt til den pointførende pr. mail. Den pointførendes mailadresse kan til enhver tid findes på adresse[n http://dogdancingdk.wordpress.com/](http://dogdancingdk.wordpress.com/)
* Kun beståede programmer tages i betragtning ved landsholdsudtagelser. Der kigges som udgangspunkt på kl. 3, men kl. 2 kan komme i betragtning, hvis landsholdet ikke kan udtages alene i kl. 3. En hund kan ikke udtages til landsholdet på baggrund af resultater fra kl. 1.
* Man kan blive udtaget til landsholdet på betingelse af, at man skal deltage med et bestemt program/koreografi/musik, eller man kan udtages med frihed til selv at vælge, hvilket program man vil stille op med.
* Arrangementsudvalget forbeholder sig ret til at udtage holddeltagere efter andre kriterier end resultater, idet der ønskes et hold, der tilsammen kan opnå bedst mulige resultater internationalt. For at komme i betragtning til en landsholdsplads, skal både hund og handler være værdige repræsentanter for landet, udvise passende adfærd, god sportsånd og fairplay.
* Når en hund stiller op i seniorklasse, gives den 1 års karantæne fra deltagelse og udtagelse til landsholdet. Det vil sige, at en hund, der deltager i seniorklassen, ikke vil optjene landsholdspoints i de næste 12 måneder, selv om den får godkendt et program i kl. 2 eller 3. En hund, der er udtaget til landsholdet, tages automatisk af holdet, hvis den stiller op i seniorklassen ved en dansk konkurrence. Dette for at fremme, at seniorklassen er et tilbud til de hunde, der pga. alder ikke længere magter sværhedsgraden i de officielle kl. 2 og 3.

# Konkurrenceregler

## Arrangørens forberedelse

* En konkurrence kan kun være officiel, hvis arrangørerne har ansøgt DKK om tilladelse til at afholde konkurrencen senest 93 dage før konkurrencedagen.
* Der kan ikke godkendes 2 konkurrencer på samme dag – heller ikke, selvom de ligger forskellige steder i landet.
* Kun konkurrencer med 20 eller flere tilmeldinger i de officielle klasser kan gennemføres som officielle konkurrencer. Sandkassen, begynderklassen, seniorklassen, 6+, træningsklassen og færdighedsprøven tæller ikke med i antal officielle starter.
* Ringen er mindst 12 x 12 meter og er afgrænset med ringbånd eller anden tydelig markering. Deltagere skal ved henvendelse til arrangøren kunne få oplyst ringstørrelse og dommernes placering. Der kan undtagelsesvis søges om dispensation fra kravet til størrelsen; i givet fald skal deltagerne oplyses om ringstørrelse i invitationen til konkurrencen.
* Ringen skal have et indgangs- og udgangsområde, så den konkurrerende hund kan undgå at møde andre hunde, når den gå ind i og når den forlader ringen.
* Ringen skal have skridsikkert og plant underlag og være uden stolper eller andre hindringer, som hunden kan løbe ind i.

## Regler for ekvipagen

* Hunden må ikke være klædt ud. Et dekoreret halsbånd er tilladt.
* Hunden skal føres uden line, når den er i ringen (undtaget herfra er Sandkassen og Begynderklassen). Dog er det tilladt handleren at tage et let greb i halsbåndet, mens ekvipagen forlader ringen, hvis handleren vurderer, at det er hensigtsmæssigt for at undgå problemer i forbindelse med exit fra ringen.
* Godbidder er ikke tilladt i ringen i de officielle klasser.
* Legetøj er ikke tilladt i ringen i de officielle klasser, mens ekvipagen optræder. Når programmet er slut og musikken slukket, er det tilladt at få et stykke legetøj kastet eller på anden måde bragt ind i ringen og lege med hunden i ringen. Dette må ikke vare mere end 30 sekunder, derefter skal hund og handler forlade ringen sammen. Handler må ikke forlade ringen for at hente legetøjet.
* Træning i ringen er ikke tilladt, efter at klassen er startet. Når ekvipagen træder ind i ringen, må de hilse på dommerne, hunden kan evt. lave et hurtigt trick og derefter skal startpositionen indtages og musikken startes. Giver handleren ikke inden for en rimelig tid tegn til at musikken skal startes, kan førstedommeren vælge at bede DJ starte musikken og lade bedømmelsen gå i gang.
* Vælger en handler at lave sit program om til en træningsrunde, markeres dette tydeligt for dommerne, ved at bruge ordene ”Jeg træner!”.
* Ekvipagen er under dommernes observation, mens den er i ringen. Sikkerhed og Trivsel-kategorien dømmes, fra ekvipagen træder ind i ringen og til den forlader ringen. De øvrige kategorier dømmes i det tidsrum, hvor musikken spiller.
* Hjælpemidler er ikke tilladt.
* Dobbelthandling eller hjælp fra nogen, der opholder sig uden for ringen, er ikke tilladt.
* Opvarmning i ringen inden klassen starter er kun tilladt, hvis både stævnearrangører og dommere vurderer at det er nødvendigt, fordi ringforholdene er så specielle, at hunden ikke kan forventes at håndterer det uden opvarmning. Opvarmningen skal overvåges af en dommer.
* Alle deltagere i en klasse skal have så ens betingelser som muligt.

## Rekvisitter

* Rekvisitter, som understøtter musikken og udnyttes i koreografien, må medbringes i ringen og bruges i programmet.
* Rekvisitter må ikke bruges som legetøj til at belønne hunden i ringen.
* Rekvisitter må sættes op i ringen, når den foregående ekvipage har forladt ringen, og mens bedømmerne dømmer. Handleren skal selv kunne sætte rekvisitterne op eller selv medbringe hjælpere til at gøre dette. Det må under ingen omstændigheder tage mere end 2 minutter at gøre rekvisitterne klar. Hunden må ikke gå med ind i ringen, før dommerne inviterer ekvipagen ind.
* Rekvisitterne skal ryddes ud at ringen, straks ekvipagen er færdig med deres program. Det er handlerens ansvar at sørge for dette.
* Rekvisitter må ikke blot fungere som scenografi.

## Tæver i løbetid

* Tæver i løbetid må deltage i konkurrencer, men må ikke komme på konkurrenceområdet, før alle andre hunde har gennemført deres programmer. Anviser arrangørerne et område til løbske tæver inde på stævneområdet, er dette område en undtagelse fra denne regel.
* En konkurrencedeltager, der medbringer en tæve i løbetid på konkurrenceområdet, før dommere eller stævnearrangør tillader det, diskvalificeres for hele dagen og bortvises med øjeblikkelig varsel fra konkurrenceområdet.
* Tæver i løbetid skal konkurrere sidst på dagen.
* Det skal oplyses til arrangørerne af konkurrencen, at tæven er i løbetid, inden musik check-in afsluttes.

## Musik

* *For at undgå fejl og misforståelser mht. musikken skal følgende overholdes:*
* Det skal fremgå af PM’et til en konkurrence, hvornår musik check-in åbner og lukker, og hvordan musikken skal afleveres. Et mindstekrav til arrangørerne er, at musikken kan modtages på USB stick.
* Der må kun være ét nummer på hvert USB stick.
* Musikken skal være i mp3-format. Det er handlerens ansvar, at musikken kan afspilles, og det anbefales at medbringe et USB stick af et andet fabrikat med musikken i reserve.
* Stiller en ekvipage op i flere klasser eller med flere hunde, skal føreren aflevere et USB stick pr. hund pr. klasse.
* Hvis musikken varer længere end programmet, stoppes musikken, når føreren signalere, at programmet er slut.

# Diskvalifikation

– en ekvipage diskvalificeres hvis:

* Handleren har godbidder eller legetøj med i ringen i de officielle klasser.
* Hvis handleren agerer uacceptabelt overfor hunden i ringen eller på konkurrence området.
* Hvis hunden besørger i ringen.
* Hvis hunden er ude af kontrol i ringen.
* Hvis hunden forlader ringen før programmet er slut.
* Hvis hundens vé og vel tilsidesættes i en sådan grad, at det ikke er forsvarligt at lade den forsætte sin performance.
* Hvis hunden har tøj på i ringen – herunder også dækken.
* Hvis hunden føres i line eller er iført sele i ringen i de ordinære, officielle klasser.
* Hvis hunden dobbelthandles, eller handleren får hjælp fra en person uden for ringen til at gennemføre sit program
* Hvis en tæve i løbetid ikke respekterer de af stævneledelsen angivne begrænsninger for dens færden på stævneområdet.
* Hvis hunden viser aggressiv adfærd og er til fare for en anden hund eller en person på konkurrenceområdet.

### Særlige disciplinære konsekvenser

Hvis en handler medbringer godbidder i ringen i de officielle klasser, diskvalificeres denne med samtlige hunde for hele dagen og kan ikke gå i ringen igen.

Hvis en hund overfalder en anden hund eller et menneske på konkurrenceområdet, diskvalificeres den for resten af dagen og førstedommeren eller den dommer, der overværer episoden, indberetter den til Dansk Kennel Klub.

Hård handling eller uacceptabel adfærd, der medfører diskvalifikation, indberettes til Dansk Kennel Klub, og handleren bortvises fra konkurrenceområdet for resten af dagen.

#  Andre fejl

– fejl, der trækker ned, men som ikke er diskvalificerende:

* Hvis hunden **gør** uafbrudt eller gennem hovedparten af programmet. Hvis dens gøen virker forstyrrende på helheden
* I HTM: at hunden kommer mere end **2 meter** væk fra handler.
* Hvis handleren fysisk fastholder hunden i en position eller er nødt til fysisk at flytte hunden ind i en position i løbet af programmet. Hunden skal selv være i stand til at indtage og blive i alle positioner/øvelser i programmet
* Adfærd, der er i modstrid med DKKs etiske anbefalinger for håndtering og træning af hunde, men som ikke er i en grad, der medfører diskvalifikation (jf. regler for diskvalifikation).
* Tiden overskrides. Det er handlers ansvar, at tidsgrænserne for musikken overholdes, og overskridelse kan medføre fratræk.

